de en en en en de de en en en nl nl fi en en en en en en nl en en en ro de en en en en en en en ceb af en af af nl nl nl nl af nl nl nl nl af af nl af af af nl en en en en en en en nl en en nl af en en en en
Die LOMA Inspirasie - LOMA
Login for the guys that make things happen
You are here: Home About Us Die LOMA Inspirasie
Die LOMA (Lig op my Akker) inspirasie.
Ons bly in die land van melk en heuning.
Maar ook in ‘n land waar die hoë lui die melk en heuning vir hulself toegeeien het en dit met min simpatie vir die oorgrote sukkelende meerderheid vir selfgewin stroop.  Die laer en middelklas inkomste groepe het oor die laaste 20 jaar progressief verarm en die impak hiervan op miljoene werkloses het gemeenskappe in haglike toestande gedompel.
Ons het gesien hoe die armklas letterlik sterf  van honger. Ons het diep gedelf uit ons eie sakke en gepoog om hier en daar nood te verlig. Dit was egter nooit genoeg nie en ons het met ander mense begin praat. So het ek op ‘n tyd op “Facebook” afgekom en ander mense ook hierby betrek. Weens die groot nood wat daar is het dit my en my vriende emosioneel begin ontwrig. En mens is maar mens, en ek het my wroeginge met my  vriende en familie en gemeenskap begin deel.
Een aand praat ek met ‘n vriendin wat in Miami, VSA woon.
Haar vraag aan my was:
“En, hoe gaan dit met ons mense?”
Sy kom oorspronklik van ‘n plaas in die Kaap.
My antwoord aan haar was:
En sy maak toe die voorstel aan my: “Stig ‘n nie-winsgewende organisasie! Dan doop julle dit ‘Lig om my Akker’!”
Daardie aand was dit net ‘n gedagte (rokie). Ek praat toe met my vrou Zelna en vriendin Maggie.  Hul reaksie was baie positief en ons het begin planne maak.  Op 14 Februarie 2012, het ons nie-amptelik, ‘n vergadering gehou.
Op 15 Februarie 2011 is amptelike vergadering gehou en die NWO-aansoek is hierna ingedien. Na bietjie politiek met die Departement van Sosiale Ontwikkeling is ons aansoek uiteindelik aanvaar. Op die 22ste Junie 2011 het ons ure daar gaan sit en wag vir die sertifikaat. Amptelik geregistreer as Art 21 NWO.(nie winsgewende organisasie)
Dit was die amptelike geboortedag van Lig om my Akker. (LOMA)
Intussen het 4 maande verloop en ons kon nie stilsit nie. Ons het eers ons Hoofblad-groep op Facebook gestig. Die naam het verander van Lig om, na Lig op, sodat ons tweetaligheid kon akomodeer.Lig op my Akker/Light on my Acre.(LOMA)
Die Here het intussen die LOMA embleem aangestuur.
Daarmee saam het die Here die opdrag op verskeie maniere vir my gegee. En die opdrag is dood eenvoudig om “Eenheid in die Christus Liggaam te bewerk”. Dit het daartoe gelei dat ons doelgerig begin het om meer LOMA blaaie/groepe op Faceboek by te voeg. Die doel daarvan was om mense op alle vlakke van hulle menswees te kon betrek en bereik. Gebaseer op wat Jesus in Sy Woord sê, “Maar gaan leer wat dit beteken: “Ek wil barmhartigheid hê en nie offerande nie; want Ek’t nie gekom om regverdiges te roep nie, maar sondaars tot bekering” (Mat 9:13 Afrikaans ou vertaling).
Dus, by LOMA, is ons  deure  oop vir almal. En daar het al baie wondere gebeur.
En alle eer, aan God alleen.
Please support our supporters
"The sick do not ask if the hand that smoothes their pillow is pure, nor the dying care if the lips that touch their brow have known the kiss of sin."  ~ Oscar Wilde
To improve the quality of life of people in need, motivated by the Love of Jesus
Om die lewenskwaliteit van mense in nood te verhoog, gemotiveer deur die liefde van Jesus
To lift Jesus Christ as the one and only solution for the problems of the world
Om Jesus Christus voor te stel as die enigste en ware oplossing vir die probleme van die mensdom
Please support our supporters
Copyright ©2014. All Rights Reserved.